iOS 12.2 beta sladrer: AirPower er lige om hjørnet

I aftes, dansk tid, udsendte Apple den seneste betaudgave af styresystemet til iPhone og iPad, iOS 12.2, og som sædvanlig har nysgerrige sjæle været igennem kildekoden med en tættekam. Denne gang fandt de ud af, at iOS 12.2 vil understøtte AirPower opladeren. Det tages som et sikkert tegn på, at opladeren – og muligvis det trådløse etui til AirPods – bliver klar inden for få uger eller måske endda dage.

AirPower adskiller sig fra andre trådløse opladere idet den kan oplade tre enheder på samme tid – og bruge skærmen på iPhone til at vise ladestatus på alle enhederne på måtten. Og det er netop den kode, der identificerer enhederne på måtten, der er blevet lokaliseret i betaen.

Kildekoden fra iOS 12.2 betaen (foto fra 9to5mac).

Apple lægger an til sit It’s show time-event på mandag, hvor det forventes at firmaet præsenterer sin nye streamingtjeneste. De sidste to dage har Apple lanceret nye produkter dagligt; igår var det to nye iPads og i dag to nye iMacs. Websitet Macrumours mener desuden at vide, at der vil komme en ny iPod Touch i morgen, onsdag. Et produkt der også har været rystet længe.

Vi ved også, at Apple, dengang tilbage i september 2017, da de lovede os AirPower, også viste os, at de har et nye AirPort-etui der understøtter trådløs opladning i støbeskeen. Men det er urealistisk at AirPower eller AirPort-etuiet kommer på gaden inden iOS 12.2 sendes ud til offentligheden – og det vil tidligst ske efter mandagens event, gættes der på.

Under alle omstændigheder så viser koden os, at arbejdet med AirPower skrider frem og lanceringen nærmer sig.

iOS 12.2 beta sladrer: AirPower er lige om hjørnet